બીજુ મહત્વપૂર્ણ પગલુ માનવતાવાદી કટોકટીનો ઉકેલ લાવવાનુ છે. 11 મિલિયનથી વધુ સિરીયનને મદદની જરૂર છે. તેમાં સીમા પાર ગયેલા શરણાર્થીઓ, આંતરીક રીતે વિસ્થાપિત વ્યક્તિઓ અને ઘર્ષણમાં વચ્ચે ફસાયેલાનો સમાવેશ થઈ જાય છે. પાશ્ચાત્ય રાષ્ટ્રોએ શરણાર્થીઓના પ્રવાહને લઈને નારાજગી દર્શાવી હોવા છતા હકીકત એ છે કે તુર્કી, લેબેનોન અને જોર્ડન જેવા પડોશી રાષ્ટ્રોએ તેમાંના મોટા ભાગનાને સમાવી લીધા છે. તાકીદની જરૂર આ લોકોને તેમના ઘરોમાં પરત લાવવાની છે. તેમાં મોટા પાયે માનવતાવાદી પગલાંઓ ભરવા ઉપરાંત શરણાર્થીઓ ખાતરી આપવાની છે કે જો તેઓ પરત ફરશે તો તેમની સલામતીને ઉની આંચ નહી આવે. આની સાથે, આર્થિક અને સામાજિક પગલાંની પણ જરૂર પડશે. જે તેમના સંઘર્ષ પછીના જીવનને ઘડવામાં મદદરૂપ થઈ શકે. આ માટે રાજ્યો અને માનવતાવાદી સંસ્થાઓ વચ્ચે સંકલનની જરૂર છે.